МОТИВИ
за изменение на Наредба № Н-15 от 2010 г. за условията, размерите и реда за изплащане на допълнителни възнаграждения за специфични условия при изпълнение на военната служба на военнослужещите и за специфични условия на труд на цивилните служители от Министерството на отбраната, структурите на пряко подчинение на министъра на отбраната и Българската армия

За повишаване на мотивацията на военнослужещите за изпълнение на военната служба и преодоляване на негативните последствия от некомплекта в Националната гвардейска част се налагат изменения и допълнения в определени допълнителни възнаграждения, изплащани на военнослужещите от Националната гвардейска част (НГЧ) по смисъла на чл. 214, ал. 1, т. 1 от Закона за отбраната и въоръжените сили на Република България, както следва:
1. Въвежда се ново допълнително възнаграждение за носене на дежурство „Караул № 1 в сградата на Администрацията на Президента на Република България“ в размер на 80 лв.
2. В Раздел VIII „Допълнително възнаграждение за специфични условия при изпълнение на военната служба в Националната гвардейска част“ се:
- уеднаквяват допълнителните месечни възнаграждения за всички военнослужещи в Националната гвардейска част за подготовка за провеждането на официални церемонии и военни ритуали в размер 200 лв.;
[bookmark: _GoBack]- въвежда ново допълнително възнаграждение в размер на 80 лв. за всяко участие на военнослужещите от НГЧ в представителни и официални церемонни, протоколни мероприятия и военни ритуали с национално и държавно значение.
